ઐશ્વર્યા રાય બચ્ચનની છેલ્લી ફિલ્મ ‘સરબજિત’ પ્રદર્શિત થઇ. આ ફિલ્મના પ્રદર્શન અને એન્ડોર્સમેન્ટ માટે કાન્સ ફિલ્મ ફેસ્ટિવલમાં પણ મદદ કરી. તે કહે છે કે ૧૫ વર્ષમાં મારા અનુભવ ખૂબ જ અલગ અને ખૂબ જ સારા રહ્યા. દર વર્ષે મને કંઇક નવું શીખવા મળે છે. ઐશ્વર્યા કહે છે કે મારી અત્યાર સુધીની સફર ખૂબ જ સુંદર રહી. ઐશ્વર્યા રાયમાં કેટલાંક પરિવર્તનો પણ જોવા મળે છે. તે પોતાને પુછાયેલા તમામ સવાલોના ખૂબ જ શાંતિપૂર્વક જવાબ આપે છે. થોડા સમય પહેલાં ઐશ્વર્યાને સલમાન ખાનને રિયો ઓલિમ્પિક માટે ગુડવિલ એમ્બેસેડર બનાવવા અંગે તેનો મત પૂછવામાં આવ્યો હતો. ઐશ્વર્યાએ સલમાનનું નામ ન લેતાં ગુડવિલ એમ્બેસેડર બનાવવાની વાતનું સમર્થન કર્યું હતું. ઐશ્વર્યા પાસેથી એ આશા ન હતી, પરંતુ તે પોતાના જૂના મિત્ર સલમાન ખાનનું સમર્થન કરવામાં પણ પાછળ ન રહી.